'ทรัมป์​' ยอมรับการเจรจากับเกาหลีเหนืออาจไม่เกิดขึ้นตามกำหนด 
South Korea's president on Tuesday will have two hours to talk Trump into keeping his date with North Korean leader Kim Jong Un
WHITE HOUSE — เขากล่าวว่า หากว่าการเจรจาปลดอาวุธนิวเคลียร์กับเกาหลีเหนือไม่เกิดขึ้นในวันที่ 12 มิถุนายน ที่สิงคโปร์ อาจมีการหารือกันภายหลังจากนั้น แต่ผู้นำสหรัฐฯ ยังแสดงความหวังโดยกล่าวว่า และว่า นายคิม จองอึน "จริงจัง" ที่จะให้เกิดการเจรจา ประธานาธิบดีทรัมป์มีถ้อยแถลงดังกล่าว ระหว่างการเยือนทำเนียบขาวของประธานาธิบดี มูน เเจอิน ผู้นำเกาหลีใต้ ในวันอังคาร บรรยากาศการหารือของโดนัลด์ ทรัมป์และมูน แจอินถูกปกคลุมไปด้วยความไม่แน่นอนว่า แผนประชุมสุดยอดระหว่างทรัมป์และคิม จองอึน ผู้นำเกาหลีเหนือ ในเดือนหน้าจะเกิดขึ้นหรือไม่ เขาบอกด้วยว่า เกาหลีใต้ ญี่ปุ่น และจีน พร้อมที่จะลงทุนเป็นเงินมหาศาลในเกาหลีเหนือหากรัฐบาลเปียงยางยอมกำจัดอาวุธนิวเคลียร์ของตน สำหรับผู้นำเกาหลีใต้ นายมูน แจอินกล่าวว่า ตนจะพยายามทุกวิถีทางในการสนับสนุนการเจรจา ซึ่งจะเป็นตัวกำหนด "ชะตากรรมของเกาหลี" ขณะที่นายมูนอยู่ในห้องทำงานประธานาธิบดีทรัมป์ ที่ทำเนียบขาว เขากล่าวว่าการเปลี่ยนแปลงที่ดีในช่วงที่ผ่านมาเรื่องคาบสมุทรเกาหลีเป็นผลงานของโดนัลด์ ทรัมป์ รายงานข่าวกล่าวว่า รัฐบาลทรัมป์กำลังพิจารณาลดจำนวนทหารอเมริกันที่อยู่ในโครงการความร่วมมือกับเกาหลีใต้ จาก 28,500 คนในปัจจุบัน เจ้าหน้าที่เกาหลีใต้กล่าวว่าขณะนี้ยังมีความคิดที่แตกต่างกันอย่างมากระหว่างสหรัฐฯและเกาหลีใต้ในเรื่องการร่วมรับผิดชอบค่าใช้จ่ายในโครงการความร่วมมือด้านกลาโหม จีน ลี ผู้อำนวยการโครงการ Korea Center program แห่งหน่วยงาน Wilson Center กล่าวว่า ประธานาธิบดีทรัมป์ น่าจะถามคำถามยากๆ ต่อผู้นำเกาหลีใต้ในการพบกันวันนี้ เพราะตอนนี้มีความไม่ชัดเจนเกิดขึ้นหลังจากเกาหลีเหนือขู่ว่าจะไม่ร่วมประชุมสุดยอดกับสหรัฐฯในวันที่ 12 มิถุนายน ที่สิงคโปร์ เจ้าหน้าที่ในกรุงวอชิงตันบางรายที่ไม่ประสงค์จะออกนาม กล่าวโทษเกาหลีใต้ว่าพูดเกินจริงต่อประธานาธิบดีทรัมป์ในเรื่องความเต็มใจของเกาหลีเหนือที่จะปลดอาวุธนิวเคลียร์ แนวคิดดังกล่าวถูกสะท้อนโดยนักวิชาการด้วย ขณะที่ จีน ลี แห่งหน่วยงาน Wilson Center ซึ่งเคยเป็นหัวหน้าสำนักงานข่าวของ Associated Press ที่กรุงเปียงยาง เห็นว่าประธานาธิบดีมูน มีความปรารถนา ที่จะเล่นบทผู้ไกล่เกลี่ย และต้องการแสดงให้คนเห็นว่ารัฐบาลโซลและรัฐบาลวอชิงตันทำงานกันอย่างใกล้ชิดในระดับผู้นำสูงสุด เเต่ต้องยอมรับว่าการเจรจาเรื่องนี้เป็นหัวข้อที่ยากลำบาก จีน ลี กล่าว เขากล่าวว่า รองประธานาธิบดีเพนซ์กล่าว ตัวแปรสำคัญในการเจรจากับเกาหลีเหนือคือจีน มหาอำนาจใหญ่แห่งเอเชีย